Държавен вестник, бр. 51, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  51
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 160 
ОТ 13 ЮНИ 2014 Г.
за одобряване на допълнителни разходи по 
бюджета на Държавна агенция „Национална 
сигурност“ за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи в 
размер 3 600 000 лв. по бюджета на Държавна 
агенция „Национална сигурност“ за 2014 г. за 
закупуване на нови моторни превозни средства 
с нормална и повишена проходимост.
(2) Средствата по ал. 1 да се осигурят за 
сметка на предвидените за целта разходи по 
централния бюджет за 2014 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Държавна 
агенция „Национална сигурност“ за 2014 г. 
по „Политика в областта на защитата на на-
ционалната сигурност“, бюджетна програма 
„Национална сигурност“. 
(2) Със сумата по чл. 1, ал. 1 да се увели-
чат показателите по чл. 25, ал. 3 от Закона 
за държавния бюджет на Република България 
за 2014 г.
Чл. 3. Председателят на Държавна агенция 
„Национална сигурност“ да извърши съот-
ветните промени по бюджета на Държавна 
агенция „Национална сигурност“ за 2014 г. и 
да уведоми министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2014 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на председателя на Държавна агенция 
„Национална сигурност“.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
Главен секретар на Министерския съвет:  
Нина Ставрева
4142
РЕШЕНИЕ № 398 
ОТ 12 ЮНИ 2014 Г.
за даване на разрешение за промяна в раз-
мера на площ Блок 1-12 Кнежа за търсене и 
проучване на суров нефт и природен газ – под-
земни богатства по чл. 2, ал. 1, т. 3 от Зако-
на за подземните богатства, разположена в 
областите Враца, Плевен, Ловеч, Габрово и 
Велико Търново
На основание чл. 5, т. 2 и чл. 50, ал. 1, т. 2 
от Закона за подземните богатства, Решение 
№ 655 на Министерския съвет от 2008 г. (обн., 
ДВ, бр. 101 от 2008 г. и в Официален вестник 
на Европейския съюз, серия С, номер 36 от 
12 февруари 2009 г., стр. 9 – 10), Решение № 177 
на Министерския съвет от 2010 г. (ДВ, бр. 28 
от 2010 г.) и сключения Договор за търсене 
и проучване на суров нефт и природен газ в 
площ Блок 1-12 Кнежа, подписан на 21 юни 
2010 г., и мотивирано предложение от минис-
търа на икономиката и енергетиката
МИНИСТЕРСКИЯТ СЪВЕТ
Р Е Ш И :
1. Дава разрешение на „Проучване и до-
бив на нефт и газ“ – АД, София, да промени 
размера на площ Блок 1-12 Кнежа за търсене 
и проучване на нефт и природен газ, разпо-
ложена на територията в областите Враца, 
Плевен, Ловеч, Габрово и Велико Търново. 
2. Размерът на площ Блок 1-12 Кнежа се 
намалява от 1348,45 кв. км на 1324 кв. км и се 
определя с координатите на точките съгласно 
приложението.
3. В площта по т. 2 титулярят на разре-
шението – „Проучване и добив на нефт и 
газ“ – АД, София, се задължава да извърши 
търсещо-проучвателни работи по видове и 
обеми съгласно работна програма – нераз-
делна част от допълнителното споразумение 
към договора за търсене и проучване.
4. Упълномощава министъра на икономи-
ката и енергетиката да подпише допълнител-
но споразумение към Договора за търсене и 
проучване на нефт и природен газ в Блок 1-12 
Кнежа в едномесечен срок от обнародването 
на решението в „Държавен вестник“.
5. Контролът по изпълнението на това раз-
решение и на сключения договор за търсене 
на нефт и природен газ се осъществява от 
министъра на икономиката и енергетиката.
6. Решението може да се обжалва в 14-дне-
вен срок от датата на обнародването му в 
„Държавен вестник“.
Министър-председател:
Пламен Орешарски
Главен секретар на Министерския съвет:  
Нина Ставрева